Edukiak
Aurkibidea 🔎︎

# Numerazioa eta numerazio-estiloak

Numerazioa eskuz edo paragrafo-estilo baten bidez aplika diezaiekezu paragrafoei.

## Zenbakitzea eskuz aplikatzeko

Numerazioa eskuz aplikatzeko, egin klik paragrafoan, eta ondoren sakatu Formatua barrako Aktibatu/desaktibatu numerazioa ikonoa.

'Estiloak' leihoko "Estilo bereziak" estiloan zerrendatutako paragrafoei ezin diezu eskuzko numerazioa aplikatu.

- Zenbakitutako edo buletdun zerrenda batean Sartu sakatzen baduzu, LibreOffice aplikazioak automatikoki zenbakituko du hurrengo paragrafoa. Numerazioa eta buleta paragrafo berritik kentzeko, sakatu Sartu berriro.

- Zerrendako buletaren maila hierarkikoa aldatzeko, egin klik paragrafoaren aurrean eta sakatu Tab tekla.

- Buletak edo numerazioa uneko paragrafoan soilik aldatzeko, hautatu paragrafoko karaktere edo hitz bat, aukeratu Formatua - Buletak eta numerazioa, eta egin klik beste formatu batean.

- Buletak edo numerazioa zerrenda osoan aldatzeko, ziurtatu kurtsorea zerrendan dagoela, aukeratu Formatua - Buletak eta numerazioa, eta egin klik beste formatu batean.

- Buletak edo numerazioa zerrendako paragrafo guztiei aplikatzeko, hautatu paragrafo guztiak, aukeratu Formatua - Buletak eta numerazioa, eta egin klik beste formatu batean.

Zenbakitutako edo buletdun zerrendak editatzeko Buletak eta numerazioa tresna-barrako komandoak ere erabil ditzakezu. Numerazio- edo bulet-formatua aldatzeko, egin klik Buletak eta numerazioa ikonoan.

## Zenbakitzea paragrafo-estilo batekin aplikatzeko

Paragrafo-estiloaren bidez dokumentuan aplikatutako numerazioarekiko kontrol handiagoa duzu. Estiloaren numerazio-formatua aldatzean, estilo hori erabiltzen duten paragrafo guztiak automatikoki eguneratzen dira.

1. Aukeratu Ikusi - Estiloak, eta ondoren egin klik Paragrafo-estiloak ikonoan.

2. Egin klik eskuineko botoiaz numerazioa aplikatzea nahi duzun paragrafo-estiloan eta aukeratu Aldatu.

3. Egin klik Eskema eta numerazioa fitxan.

4. Numerazio-estiloa koadroan, hautatu erabili nahi duzun numerazio mota.

5. Sakatu Ados.

6. Aplikatu estiloa numerazio gehitu nahi diezun paragrafoetan.

Inguruko gaiak

Buletak gehitzea

Numerazioa gehitzea

Buletak eta numerazioa desaktibatzea paragrafo jakinetan

Zenbakitutako zerrendak konbinatzea

Epigrafeak erabiltzea

Zenbaki-barrutiak zehaztea

Zenbakitutako zerrendako numerazioa aldatzea

Zenbakitutako edo buletdun zerrendak sortzea idaztean