Edukiak
Aurkibidea 🔎︎

# Zuri-beltzean inprimatzea

## Testuak eta irudiak zuri-beltzean inprimatzea

1. Aukeratu Fitxategia - Inprimatu. Elkarrizketa-koadroko Orokorra fitxa irekiko da.

2. Sakatu Propietateak botoia. 'Inprimagailuaren propietateak' elkarrizketa-koadroa irekiko da.

3. Hautatu zuri-beltzean inprimatzeko aukera. Informazio gehiago eskuratzeko, kontsultatu inprimagailuaren erabiltzaile-eskuliburua.

4. Berretsi Propietateak elkarrizketa-koadroa eta sakatu Inprimatu botoia.

   Uneko dokumentua zuri-beltzean inprimatuko da.

## Zuri-beltzean inprimatzea LibreOffice Impress eta LibreOffice Draw aplikazioetan

1. Aukeratu 'Tresnak - Aukerak - LibreOffice Impress' edo T'resnak - Aukerak - LibreOffice Draw', dagokiona.

2. Ondoren, aukeratu Inprimatu.

3. Kalitatea atalean, hautatu Gris-eskala edo Zuri-beltza eta sakatu Ados botoia.

   Aukera horietako bat hautatuta dagoenean, aurkezpen edo marrazki guztiak kolorerik gabe inprimatuko dira. Uneko inprimatze-lana soilik nahi baduzu beltzez inprimatu, hautatu aukera hori Fitxategia - Inprimatu - LibreOffice Draw/Impress atalean.

   Gris-eskala aukerarekin, kolore guztiak zuritik beltzerako 256 tonuetara (gehienez) bihurtuko dira. Testu guztia beltzez inprimatuko da. Formatua - Orrialdea - Atzeko planoa aukeran ezarritako atzeko planoa ez da inprimatuko.

   Zuri-beltza aukerak kolore guztiak bi balioetara bihurtzen ditu: zuria eta beltza. Objektuen inguruko ertz guztiak beltzez inprimatuko dira. Testu guztia beltzez inprimatuko da. Formatua - Orrialdea - Atzeko planoa aukeran ezarritako atzeko planoa ez da inprimatuko.

## Testua soilik inprimatzea zuri-beltzean

LibreOffice Writerren, koloretan formateatutako testua zuri-beltzean inprima dezakezu. Aukera hori, ondoren inprimatu beharreko testu-dokumentu guztientzat edo uneko inprimatze-prozesuarentzat soilik zehaztu dezakezu.

## Testu-dokumentu guztiak testu zuri-beltzarekin inprimatzea

1. Aukeratu 'Tresnak - Aukerak - LibreOffice Writer edo Tresnak - Aukerak - LibreOffice Writer/Web'.

2. Ondoren, aukeratu Inprimatu.

3. Edukia atalean, markatu Inprimatu beltzean eta sakatu Ados botoia.

   Ordutik aurrera, testu-dokumentu edo HTML dokumentu guztiak beltzean inprimatuko dira.

## Uneko testu-dokumentua testu zuri-beltzarekin inprimatzea

1. Aukeratu Fitxategia - Inprimatu. Ondoren egin klik LibreOffice Writer fitxan.

2. Aukeratu Inprimatu testua beltzean eta sakatu Inprimatu botoia.

Inguruko gaiak

Inprimatzeko elkarrizketa-koadroak

'Tresnak - Aukerak' elkarrizketa-koadroa